b'\n_START_ARTICLE_\nAnte Topi\xc4\x87 Mimara\n_START_PARAGRAPH_\nAnte Topi\xc4\x87 Mimara (Koru\xc5\xa1ce u Dalmatinskoj zagori, 7. travnja 1898. - Zagreb, 30. sije\xc4\x8dnja 1987.) - hrvatski skuplja\xc4\x8d umjetnina i povjesni\xc4\x8dar umjetnosti_NEWLINE_Studirao je slikarstvo i restauriranje umjetnina u Rimu. Kolekcionarstvom se bavio od 1921. godine, a nakon Drugog svjetskog rata bio je savjetnik pri Jugoslavenskoj vojnoj misiji u Berlinu i M\xc3\xbcnchenu, gdje je radio na povratu oplja\xc4\x8dkanih hrvatskih i jugoslavenskih kulturno-umjetni\xc4\x8dkih dobara. Umjetni\xc4\x8dku zbirku od oko 3.000 razli\xc4\x8ditih predmeta od prapovijesti do 20. stolje\xc4\x87a, darovao je 1972. godine hrvatskom narodu, a zbirka je smje\xc5\xa1tena i izlo\xc5\xbeena u zgradi nekada\xc5\xa1nje gimnazije na Rooseveltovu trgu u Zagrebu, u dana\xc5\xa1njem Muzeju Mimara. Pored toga, veliki dio kolekcije darovan je Narodnom muzeju Srbije u Beogradu.\n_START_SECTION_\nMimara = Mirko Maratovi\xc4\x87?\n_START_PARAGRAPH_\nPrema nekim teorijama , Ante Topi\xc4\x87 Mimara je zapravo, Mirko Maratovi\xc4\x87, ro\xc4\x91en 16. o\xc5\xbeujka 1897. u Splitu. Tijekom 20-ih godina, 20. stolje\xc4\x87a radio je pod imenom stanovitog grofa, kada je navodno,sa Josipom Brozom, organizirao kra\xc4\x91u jedinstvenog diptiha od slonova\xc4\x8de iz Zagreba\xc4\x8dke katedrale. Diptih je 1928. godine prodan muzeju u Clevelandu i vra\xc4\x87en 1936. godine. Maratovi\xc4\x87 je preuzeo identitet pravog Ante Topi\xc4\x87a, nakon \xc5\xa1to je pravi Topi\xc4\x87 umro u vojnoj bolnici u Rimu, otkupiv\xc5\xa1i njegove dokumente. Maratovi\xc4\x87 je onda imenu dodao i nadimak Mimara (MI-rko MARA-tovi\xc4\x87).'